|  |
| --- |
| **Budapest Főváros VII. kerület Erzsébetváros Önkormányzata**  **Veres Zoltán bizottsági elnök** |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2023. október 16- ai rendes**

**ülésére**

|  |  |
| --- | --- |
| **Tárgy:** | Javaslat az MKSZB Ügyrendjének módosítására |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Bizottság!**

A Bizottság működését a Magyarország helyi önkormányzatairól szóló 2011. évi CLXXXIX. törvény, a Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendelet (továbbiakban: SzMSz), valamint a Bizottság 25/2013. (02.15.) számú határozatával elfogadott ügyrendje határozza meg, amely legutóbb az 51/2023. (III.13.) határozat alapján módosult.

Az Ügyrend utolsó módosítása óta a Képviselő-testület által hozott 285/2023. (IX.20.) határozat értelmében a Bizottság feladataiban és hatáskörében változás történt. A 2023/2024-es nevelési évtől az önkormányzat fenntartásában működő óvodák SZMSZ-ének, pedagógiai programjának, éves munkatervének, továbbképzési programjának jóváhagyásával; a nevelési-oktatási intézmény munkáját átfogó elemzések, értékelések, beszámolók elfogadásával; valamint a házirend ellenőrzésével kapcsolatos jogkörét a Képviselő-testület 2023. szeptember 20-ai döntése alapján átruházta a Művelődési, Kulturális és Szociális Bizottságra. A döntés értelmében az Ügyrend felülvizsgálata és módosítása szükséges. A javasolt módosítások dőlt betűvel szerepelnek.

Az Ügyrendben egyéb változás nem történt.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (X.16.) határozata a Művelődési, Kulturális és Szociális Bizottság ügyrendjének módosításáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a Művelődési, Kulturális és Szociális Bizottság 25/2013. (02.15.) számú határozatával elfogadott ügyrendjének módosítását a határozat melléklete szerint elfogadja.

**Felelős:** Veres Zoltán elnök

**Határidő:** azonnal

Budapest, 2023. október 6.

**Veres Zoltán**

bizottsági elnök

Melléklet:

Előterjesztés melléklete: 1. számú melléklet: 285/2023. (IX.20.) Kt. határozat

Határozati javaslat melléklete: 1. számú melléklet: Művelődési, Kulturális és Szociális Bizottság Ügyrendje